  Майя Бывальцева Ӝог эмъюрттэт сётонъя 24 машинаос басьтыны чакла Удмуртиысь кивалтэт 2016-тӥ арын инвожое. Со понна элькун коньдэтысь 76 миллион 400 сюрс манет висъялозы. Со сярысь ивортон потӥз кун басьяськонъёсъя сайтын. Басьтыны кулэ «ӝог эмъюрттэт сётонъя В классъем автомобильёс». Поставщикъёслэсь куриськонъёссэс 30-тӥ куартолэзёзь возьмало Удмуртиысь экономикая министерствоын. Аукцион 6-тӥ инвожое ортчоз. Ужкагазын пусъемъя, одӥг машиналэн дуныз 3 миллион 100 сюрс манетлэсь трос медаз луы. Азьвылгес ивортылӥмы ни вал, ӝог эмъюрттэт сётонъя 20 выль машинаос Удмуртия басьтоз Михаил Гуцериевлэн фондэз чотын. Ар пумозь элькунлэн автопаркез 100 выль автомобильлы узырмыны быгатоз. Тегъёс: Удмуртия тазалыкезутён ӝогэмъюрттэтсётон экономикаяминистерство кунбасьяськонъёс  